डुल्हार के पास बोलेरो भिड़ंत में 4 पुलिसकर्मी, 2 महिलाएं घायल
वीआईपी ड्यूटी से लौट रहे पुलिसकर्मियाें का वाहन और बोलेरो की आमने-सामने भिड़ंत में चार पुलिसकर्मी व दो महिलाएं घायल हो गई। घायलों को डायल 100 पंधाना पुलिस स्टाफ ने जिला अस्पताल में भर्ती कराया।
दुर्घटना इंदौर-इच्छापुर मार्ग पर डुल्हार फाटा व रुस्तमपुर बैरियर के बीच बुधवार शाम 7 बजे हुई। घायल पुलिसकर्मी जयदेव पाटील (एएसआई) बुरहानपुर पुलिस लाइन ने बताया भाजपा के राष्ट्रीय उपाध्यक्ष विनायक सहस्त्रबुद्धे को बुरहानपुर से इंदौर एयरपोर्ट छोड़ने के बाद बोलेरो वाहन से बुरहानपुर जा रहे थे। इस दौरान डुल्हार के पास सामने से आ रहे बोलेरो वाहन से आमने-सामने भिड़ंत हो गई। वाहन ड्राइवर पुलिस आरक्षक शंकर अजनार के सिर में गंभीर चोट लगी। आरक्षक बालकृष्ण बैरागी व नानसिंह भी घायल हो गए। इसके अलावा दूसरे वाहन में बैठी महिलाएं उर्मिलाबाई पति विजय कुशवाह (36), रामकन्याबाई पति रामप्रकाश कुशवाह (50) घायल हो गई। डायल 100 स्टाफ के मुताबिक दुर्घटना में और लोग को भी चोट लगी। जिनकी हालत ज्यादा नाजुक दिखाई दी पहले उन्हें अस्पताल लेकर पहुंचे। दुर्घटना की जानकारी मिलते ही मुख्यालय डीएसपी एसआर सेंगर, डीएसपी अजीत पटेल व पुलिसकर्मी अस्पताल पहुंचे। घायल शंकर अजनार को सिर में अंदरुनी चोट लगी है। सभी घायलों को अस्पताल के ट्रॉमा सेंटर में भर्ती किया।
पुलिस वाहन का ड्रायवर और घायल महिला।
hin_Deva hin_Deva hin_Deva hin_Deva